CELEX: 32021D1822
Language: lt
Date: 2021-10-15 00:00:00
Title: Tarybos įgyvendinimo sprendimas (ES) 2021/1822 2021 m. spalio 15 d. dėl Europos vertybinių popierių ir rinkų institucijos (ESMA) pirmininko skyrimo

2021 10 19   
               
               
                  LT
               
               
                  Europos Sąjungos oficialusis leidinys
               
               
                  L 369/9
               
            
         TARYBOS ĮGYVENDINIMO SPRENDIMAS (ES) 2021/1822
         2021 m. spalio 15 d.
         dėl Europos vertybinių popierių ir rinkų institucijos (ESMA) pirmininko skyrimo
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo,
         atsižvelgdama į 2010 m. lapkričio 24 d. Europos Parlamento ir Tarybos reglamentą (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (1), ypač į jo 48 straipsnio 2 dalį,
         kadangi:
         
                     (1)
                  
                  
                     pagal Reglamento (ES) Nr. 1095/2010, kuris buvo iš dalies pakeistas Europos Parlamento ir Tarybos reglamentu (ES) 2019/2175 (2), 48 straipsnio 2 dalį Taryba, remdamasi ESMA Priežiūros tarybos sudarytu galutiniu reikalavimus atitinkančių kandidatų sąrašu, gavusi Europos Parlamento patvirtinimą, priima sprendimą skirti pirmininką;
                  
               
                     (2)
                  
                  
                     2020 m. lapkričio 26 d. Taryba gavo galutinį sąrašą, sudarytą iš trijų kandidatų, kuriuos ESMA Priežiūros taryba atrinko ESMA pirmininko pareigoms eiti;
                  
               
                     (3)
                  
                  
                     2020 m. gruodžio 11 d. pirmininkaujanti valstybė narė valstybių narių vardu surengė pokalbius su šiais trimis kandidatais;
                  
               
                     (4)
                  
                  
                     2021 m. rugsėjo 22 d. Nuolatinių atstovų komitetas susitarė dėl vieno iš atrinktų kandidatų ESMA pirmininko pareigoms eiti – Verena ROSS.
                  
               
                     (5)
                  
                  
                     2021 m. rugsėjo 29 d. Taryba nusiuntė Europos Parlamentui laišką, kuriuo informavo, kad jei Europos Parlamentas patvirtintų Verena ROSS kandidatūrą ESMA pirmininko pareigoms eiti, Taryba priimtų sprendimą ją skirti ESMA pirmininke;
                  
               
                     (6)
                  
                  
                     2021 m. spalio 5 d. Europos Parlamentas patvirtino, kad Verena ROSS gali eiti ESMA pirmininko pareigas,
                  
               PRIĖMĖ ŠĮ SPRENDIMĄ:
         
            1 straipsnis
            Verena ROSS nuo 2021 m. lapkričio 1 d. skiriama Europos vertybinių popierių ir rinkų institucijos (ESMA) pirmininke penkerių metų laikotarpiui.
         
         
            2 straipsnis
            Šis sprendimas įsigalioja jo paskelbimo Europos Sąjungos oficialiajame leidinyje dieną.
         
         
            Priimta Liuksemburge 2021 m. spalio 15 d.
            
               
                  Tarybos vardu
               
               
                  Pirmininkas
               
               J. CIGLER KRALJ
            
         
         
            (1)  OL L 331, 2010 12 15, p. 84.
         
            (2)  2019 m. gruodžio 18 d. Europos Parlamento ir Tarybos reglamentas (ES) 2019/2175, kuriuo iš dalies keičiamas Reglamentas (ES) Nr. 1093/2010, kuriuo įsteigiama Europos priežiūros institucija (Europos bankininkystės institucija), Reglamentas (ES) Nr. 1094/2010, kuriuo įsteigiama Europos priežiūros institucija (Europos draudimo ir profesinių pensijų institucija), Reglamentas (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija), Reglamentas (ES) Nr. 600/2014 dėl finansinių priemonių rinkų, Reglamentas (ES) 2016/1011 dėl indeksų, kurie kaip lyginamieji indeksai naudojami finansinėse priemonėse ir finansinėse sutartyse arba siekiant įvertinti investicinių fondų veiklos rezultatus, ir Reglamentas (ES) 2015/847 dėl informacijos, teikiamos pervedant lėšas (OL L 334, 2019 12 27, p. 1).